Wafanyakazi wapigwa faini kwa kukosa kutemba hatua 180,000 kwa mwezi China

Kulingana na gazeti moja la Information Times, wafanyakazi  wa kampuni moja ya biashara ya nyumba kwenye mji ulio kusini wa Guangzhou, wamepigwa faini ya yuan 0.01 kwa kila hatua ambayo walikosa kutembea walipokuwa wanajaribu kufikia kiwango hicho.

Mfanyakazi mmoja 'Little C', aliliambia gazeti hilo kuwa kufanyishwa kazi muda zaidi baada ya zamu kumeifanya vigumu kwa mfanyakazi kutembea hatua 6,000 kwa siku nje ya saa za kazi.

"Ninafahamu kuwa kampuni inataka tufanye mazoezi zaidi," alisema, "lakini hata sina muda wa kutosha wa kulala kwa sababu ninataka kutembea na kufikisha malengo hayo."

Liu Fengmao, mwakilishi kutoka kampuni moja ya sheria, anasema kampuni hiyo haina haki kisheria kufuatilia kutembea kwa wafanyakazi kama kipimo cha kufanya kazi na hivyo sheria kama hiyo kazini itaongeza changamoto zaidi kwa mfanyakazi.

Bw Liu anasema wafanyakazi wana haki ya kudai kuwa kutembea nje ya saa za kazi ni kazi ya ziada au kupata jeraha ukitembea ni sawa na kujeruhiwa ukiwa kazini.

Information Times inasema kuwa hiki sio kisa cha kwanza cha kampuni kuweka sheria ya kutembea kazini.

Mwezi Januari mwaka 2017 kampuni moja ya teknolojia  huko Chongqing kusini magharibi mwa nchi, ilikosolewa kwa kuwalazimisha wafanyakazi kutembea hatua 10,000 kwa siku. 

Gazeti moja la The Chongqing Evening Post lilisema kampuni hiyo ilitumia kutembea kwa wafanyakazi kama njia ya kupima uwezo wao kikazi.

 \n\nNipe kichwa kizuri cha makala hapo juu.
Wafanyakazi wapigwa faini kwa kukosa kutemba hatua 180,000 kwa mwezi China